**VRH PLANIN**

Mehke so trave, tihe dobrave,

tam na planinah, kjer murka dehti,

sonce žareče, vse plameneče,

z zlatimi žarki vrhove zlati.

V sedlu se mala kočica skriva,

kot da v poletni sopari že spi,

v skalni strmini pojejo klini,

rezko kladivo zveni.

Noč razgrnila temna je krila,

v kočici majhni še lučka gori,

že mesečina gore obliva

in sanjajoče poljane srebri.

Kadar se v nitke mlade ljubezni

ujameta srci v kraljestvu gora,

tihih večerov, sladkih objemov

se pozabiti ne da.

Hojla holjatidijo,

zavriskal fantič je vrh planin,

hojla holjatidijo,

rdeč nagelj je dobil za spomin.

Hojla holjatidijo,

v planinah fant spoznal je dekle,

hojla holjatidijo,

zdaj ga vleče le v gore.